Verdagte dood gevind ná deurbraak in Hennenman-plaasmoord | Maroela Media
Eddie Hills en sy vriendin Marizanè du Plessis. Foto: Facebook
Een van die vier verdagtes wat in hegtenis geneem is in verband met die plaasmoord in Hennenman in die Vrystaat, is dood in 'n polisiesel aangetref.
Pieter Hills (56) is op teregstellingswyse doodgeskiet en sy seun, Eddie (26), is in die nek geskiet nadat hulle in hul plaashuis aangeval is.
Vier verdagtes is Vrydagaand in Phomolong in hegtenis geneem nadat speurders van die Hennenman-polisie en lede van die misdaadvoorkomingseenheid om die beurt gewerk het om 'n deurbraak in die saak te maak.
Brig. Motantsi Makhele, polisiewoordvoerder, het gesê een van die verdagtes, 'n 47-jarige man, is Saterdag in die vroeë oggendure opgehang in sy sel gevind. Hy is op die toneel dood verklaar.
Die ander drie verdagtes, almal in hul 30's, sal binnekort in die Hennenman-landdroshof verskyn op aanklagte van moord en huisroof.
Eddie word tans in die Milpark-hospitaal in Johannesburg behandel nadat hy gister van 'n hospitaal in Welkom oorgeplaas is.
Eddie het glo op die aanval afgekom toe hy by die huis op hul plaas Zwartpan aangekom het. Pieter is op die toneel dood verklaar nadat hy op teregstellingswyse geskiet is.
Dit is minstens die derde plaasmoord in net meer as 'n maand in dié provinsie.
Dudu Myeni toets Zondo-kommissie en regsbeginsel
Natuirlik gaan alle skuld nou op die dooie een gepak word, die res wou hom eintlik gekeer het om te moor.
Net moord en huisroof? Daar kort poging tot moord vir die seun ook polisie se klagtes maak nie sin nie pffft
Well done aan die speurders en die misdaadvoorkomingseenheid wat so vinnig die verdagtes kon aankeer.
Hoekom hang hy homself? Hy sou loskom op skaars R500 borg, die saak sou 2 jaar sloer weens "gebrek aan bewyse" en dan wanneer onteiening sonder vergoeding eendag begin, sou hy die plaas verniet kry.
En geen reaksie van die regering of the president nie. Dis duidelik hulle voel niks en gee ook niks om nie. Die aanvalle gaan nie stop nie.